《读邻几泰山十二诗》
宋代·刘敞

宿心慕邹鲁，寤寐泰山杪。慷慨念遐观，滞留想轻矫。

人寰何鼎鼎，群动困扰扰。安知有神灵，独立万物表。

圆天似车盖，沧海称池沼。丹梯无留迹，绝壑通过鸟。

古今更废兴，万事论莽眇。七十二家旧，永兴耳目窅。

羡君能自力，穷览谢烦湫。超然昔贤趣，处觉兹世少。

吐诗状奇丽，思与云缥缈。忽如按图画，所向得了了。

悠哉仲尼意，信彼天下小。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。